Okresná prokuratúra Martin 
Vajanského nám. 1, 036 80 Martin 1 	

Sp. zn. : 1 Pv 678/12/5506	Martin, 8.3.2013
EEČ : 2-40-69-2013

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátor Okresnej prokuratúry Martin
Podľa § 215 odsek 1 písmeno h Trestného poriadku s poukazom na § 86 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
obvinený ako otec detí XXXXX, nar. XXXXX, a XXXXX, nar. XXXXX, ku ktorým má vyživovaciu povinnosť vyplývajúcu zo zákona č. 36/2005 Z. z. o rodine v znesení neskorších predpisov a určenú  rozsudkom  Okresného súdu Martin  1XXXXX  z  XXXXX, právoplatným XXXXX, bol  zaviazaný prispievať na výživu dcéry XXXXX sumou 1.200,-Sk (39,83 Eur) a dcéry XXXXX sumou 1.000,-Sk (33,19 Eur) mesačne, vopred, vždy do každého 20-teho dňa v mesiaci k rukám matky XXXXX, rod. XXXXX, nar. XXXXX, bytom XXXXX, a rozsudkom Okresného súdu Martin  XXXXX, bol  zaviazaný prispievať na výživu dcéry XXXXX sumou 70,-Eur a dcéry XXXXX sumou 70,-Eur mesačne, vopred, vždy do každého 20-teho d¨ľa v mesiaci k rukám matky XXXXX, rod. XXXXX, nar. XXXXX, bytom XXXXX, ktorej boli deti zverené do výchovy a opatery, pričom túto povinnosť si neplnil pravidelne a v určenej výške, za mesiace júl roku 2012 a august 2012, nezaplatil výživné vo výške 143,-Eur a za mesiace september roku 2012 až január 2013 nezaplatil výživné vo výške 700,-Eur,   čím  dlhoval na výživnom najmenej  843,-Eur k rukám matky, pričom na Úrade práce, sociálnych vecí a rodiny v Banskej Štiavnici nebol evidovaný ako uchádzač o zamestnanie a ani ako poberateľ dávky a príspevku v hmotnej núdzi, mal príjem, avšak obvinený si dlžné výživné v priebehu  vyšetrovania uhradil v plnej výške,

lebo zanikla trestnosť činu

Odôvodnenie:
	Poverený príslušník Obvodného oddelenia PZ Turčianske Teplice dňa 20. 12. 2012 uznesením ČVS:XXXXX podľa § 199 ods. 1 Tr. por. začal trestné stíhanie a podľa § 206 ods. 1 Tr. por. vzniesol obvinenie XXXXX, nar. XXXXX, pre prečin zanedbania povinnej výživy podľa § 207 ods. 1 Tr. zák.,  na tom skutkovom základe, ako je uvedené vo výrokovej časti tohto uznesenia.  

	Obvinený sa ku skutku kladenému mu za vinu, vo svojej výpovedi z 13. 02. 2013, priznal, pričom tiež vypovedal, že 22. 01. 2013 cestou pošty poslal k rukám XXXXX, nar. XXXXX,  výživné vo výške 992,-Eur. 

	Svedkyňa XXXXX k veci 30. 01. 2013 vypovedala, že obvinený je prostredníctvom pošty 22. 01. 2013 uhradil sumu 992,-Eur, čo bola sumu prevyšujúca zameškané výživné za obdobie od júla roku 2012 do januára 2013. V sledovanom období deti núdzou netrpeli. 

	Prepočítaním plnení, ktoré mal obvinený poskytnúť oprávnenej na výživnom do momentu vydania meritórneho rozhodnutia som dospel k sume 986,-Eur (júl 2012 73,-Eur, august 2012 73,-Eur, september 2012 až február 2013 6 x 140 = 840).

	Obvinený preukázateľne poukázal k rukám oprávnenej finančnú hotovosť vo výške v celom rozsahu nepochybne pokrývajúcej zameškané výživné.    

	Podľa § 86 písm. a/ Tr. zák. o účinnej ľútosti, trestnosť zanedbania povinnej výživy podľa § 207 zaniká, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu.

	S poukazom na toto ustanovenie Trestného zákona XXXXX si splnil svoju povinnosť dodatočne a trestný čin nemal trvalo nepriaznivé následky, preto som rozhodol tak, ako je uvedené vo výrokovej časti tohto uznesenia a trestné stíhanie som zastavil.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Daniel Mikuláš
prokurátor